
Miaj impresoj pri la Sat-Kongreso 



Unuafoje SAT-kongreso okazis 
en Bulgario . La kongresurbo 
situas en Kazanlak (Roza Va- 
lo), loko kiu prenis tiun 
nomon, ĉar tie, ĉe la valo 
de rivero Toundja, inter 
la montaroj Prednagora kaj 
Staraplanina, komenciĝis je 
la fino de la 18a jarcento 
la kulturado de rozoj. De 
tiam, fabrikado kaj ekspor - 
tado de roza parfumo kaj ro- 
za oleo fariĝis kutima akti- 
vado de tiu regiono. Tiel 
naskiĝis tiu poezia nomo Ka- 
zanlak (Roza Valo). 

Partoprenis la kongreson 
ĉ. 250 gekongresanoj , grand- 
parte el ili venintaj el 
Orient-Eŭropaj landoj , kiuj 
trovis sericzajn malfacilojn 
por atingi 2a kongresurbon , 
ĉar survoje al ĝi, en Ruma- 
nio, transport-striko para- 
lizigis ĉiajn veturilojn. Tial multaj kongresanoj ne alvenis 
ĝustatempe je la komenco de la kongreso. 

Nur du hispanoj partoprenis la kongreson: la alta kosto 
de tiaj longaj vojaĝoj kulpas sendube pri tiu ne abunda repre- 
zento de niaj samlandanoj . 


La kongresmalfermo disvolviĝis tiel rutine kiel kutime. 
La laborkunsidoj estis speciale interesaj , sed mi ne povas, re- 
produkti aŭ komenti ilin, ĉar evidente ke nia bulteno ne dispo- 
nas la sufiĉan spacon por tio. Cetere ĉiu SAT-ano povos legi 
detale tiun raporton en nia organo "Sennaciulo” . 

Deklaracio kaj Gvidrezolucio ŝajnas oportunaj reagoj de 
la kongreso al la nunaj aktualaj problemoj , ĉu de la politiko 
en la mondo, ĉu de la internaj problemoj , kiujn vivas nia 
asocio respektive. Tiurilate , estus dezirinda, ke "tiu repri- 

pensado de la Gotemburga konvencio" ne estu distra piroteknika- 
Jo celanta forgesigi la temon, kiel jam okazis en pasintaj ja- 
roj. Tamen, speciale trafa mi konsideras la paragrafon indikan- 
tan: "Konsilas al LEA-oj maksimuman adapton al lokaj cirkons- 
tancoj, ĉefe tie, kie ekzistas plurlingvaj ŝtatoj aŭ plurŝtataj 
lingvoj " . Paragrafon, kiu devus anstataŭi, jam, tiun konatan 
kiel "lingvioj" (esprimo , kiu kaŝas novimperiismajn resonojn 
tute netolerebla en SAT-medio ) . 

Estis multnombraj la fak-kunvenoj : naturisma, liberpen- 
sula, liberecana, vegetarana, sindikatisma, pacisma, ekologiis- 
ma, sennaciisma ktp. En tiuj, kiujn mi partoprenis, mi konsta- 
tis la bonan laboron plenumatan per tiuj fakoj. 

Malgraŭ tiu densa laborado ankoraŭ restis libera tempo 
por amuzaj vesperoj kaj interesaj ekskursoj : Koncerto de espe- 
ranta kanzonistino Nikolino kaj teatraĵo "Mi ne plu konas vin", 
prezentita de Bulgara Esperanto-Teatro , multe plaĉis al la kon- 
gresanaro. Sed tute specialan mencion meritas, miaopinie, la 
Bulgaraj Folkloraj Grupoj, kies kanto, danco kaj muziko, tipaj 
kaj popularaj , kun rimarkinda influo turka, estis vera regalo 
por ni. Ja tiu riĉa eksplodo de popolkostumaj koloroj kaj 
Ĉarmaj harmoniaj sonoj konkeris ĉies korojn... 

Dum la tuttaga ekskurso ni vizitis Veliko-Tamovon, 
mezepokan bulgaran ĉefurbon, kies antikva parto, iam ĉirkaŭita 
per remparoj , el kiuj pecoj ankoraŭ restas, komplezis la scivo- 
lemulojn sopirantajn pri historio kaj antikvaĵoj . Duontaga eks- 
kurso al la monto Sipka, ankaŭ interesa sub vidpunkto historia, 
ĉar ĝi koncernas la liberiĝon de tiu lando el la jugo turka, 
taŭgis tre bone kiel distraj horoj post la intensa tasko. 
Mi miris pri ekzisto de tiom abundaj monaRejoj , preĝejoj kaj 
armeo-muzeoj , kio inklinas nin pensi pri tro da influo de 
Religio kaj Armeo sur tiu socio. 

Postkongresa semajno okazis ĉe Nigra Maro, kie ni palpis 
saman turisman etoson kiel tiu de Okcidento: invado de germanaj 
turistoj kaj la indiĝenoj , kiuj ellerninte la merkatan leĝon, 
metas la produktojn je astronomiaj prezoj . 

Speciale rimarkindaj , la frateca etoso reganta inter 
kongresanoj kaj ankaŭ la simpatio kaj gastameco de la bulgara 
popolo. Venontjare , la 67a SAT-kongreso okazos en la moravia 

urbo Straznice (ĉeRa Respubliko ) , kie ni dezirus, ke malgraŭ 
la krizo ekonomia kiu dronigas nin, pli da hispanaj SAT-membroj 
partoprenu tiun kongreson. ĉis la venonta! 

Martln Bustln Beni to 

***** 

DEKLARACIO DE LA 66a SAT-KONGRESO : 


La 66a kongreso de SAT okazinta en Kazanlak (Bulgario ) , 
de la 14a ĝis la 21a de aŭgusto 1993 kun la partopreno de 
250 esperantistoj el pluraj kontinentoj 

KONSTATAS , ke la politikaj ŝanĝoj okazintaj en la mondo de 
kelkaj jaroj ne realigis la SAT-idealon de socia justeco , , kaj , 
ke konsekvence plu devas ekzisti asocio, kiu kunigu la esperan- 
tistojn, kiuj sin vivtenas per sia laboro fizika aŭ intelekta. 

ASERTAS , ke la diverseco de la etnaj lingvoj kaj kutimoj devas 
esti fonto de kultura pliriĉigo de la tuta homaro, ne preteksto 
uzata de ŝtatestroj kaj ceteraj politikistoj por praktiki aŭ 
rekomendi diskriminojn, perfortaĵojn kaj militojn. 

REMEMORI GA S , ke al la propra kulturo de Esperanto apartenas la 
alvoko de Zamenhof distingi inter la konceptoj pri "landoj" 
kaj "gentoj". 

ATENTIGAS , ke la universala deklaracio pri homaj rajtoj konsis- 
tigas nedisigeble aplikendan tuton. 

***** 

GVIDREZOLUCIO 


La 66a kongreso de SAT: 

GOJAS , pri la projekto krei LEA-on "SAT-Balkanio"-n . 

ALVOKAS al repripensado de la Gotemburga konvencio . 

KONSILAS al LEA-oj maksimuman adapton al lokaj cirkonstancoj , 
ĉefe tie, kie ekzistas plurlingvaj ŝtatoj aŭ plurŝtataj lingvoj . 

KONT.ENTAS pri bonaj rilatoj inter SAT kaj aliaj E-asocioj . 

KONSILAS al la redakta komitato de "Sennaciulo" organizi deba- 
ton pri virinaj aferoj. 

PETAS , ke ĉiu SAT-ano helpu la novan skipon de SAT-JF. 

***** 

BONVOLU RIDI... SED NE TRO! 


Mallerta edzo. 


Paro da ĵusaj geedzoj ellitiĝas fru- 
matene post la nupta nokto. La.ed- 
zino, ordonema kaj iomete kolera, 
diras al la edzo: 


-Karulo, bonvolu pretigi la kafon! 
Kaj . . .restinte iom pensema, ŝi.al- 
donas iom severe: 


-Aŭ ankaŭ ne tion vi scias fari! 
*## 


En lando sub diktatora reĝimo. 


Foje, en certa lando regata de dik- 
tatoro, la observatoriaj astronomoj 
registris sismajn skuojn, kies epi- 
/m m 1 1 centro kuŝis sur malproksima regio- 

g? ' ' no de la lando. Tuje, oni sendis 

informan kcmunikajon al la Provin- 
cestro, kiu siavice telegrafis al la koncerna urbeto jene: 
"Sisma movado okazontaj ĉe via urbo. Mi scias epicentro situas 
en via urbeto. Zorgu energie kaj evitu mortigadojn" . 


Du tagojn poste, la Provincestro ricevis de la urbestro 
ĉi tiun telegramon: 


"Sisma movado abortigita. Epicentro kaj tri aliaj ulaĉoj ares- 
titaj". 

***** 

Nokta aventuro. 


Du grimpistoj piedirantaj dum la tuta tago en la montaro 
venis vespere en vilaĝan gastejon. Car ili estis lacegaj , ili 
eĉ ne vespermanĝis, sed luis ĉambron kaj iris tuj dormi . Kiam 
la lampo estis estingita, ili konstatis, ke la aero en la ĉam- 
bro estis tiel sufoka, ke neniu el ili povas ekdormi . 

-Kie estas la alumetoj? -demandis Johano. 

-Mi havas neniajn -respondis Georgo. 

-Mi nenion vidas, sed malgraŭ tio mi iras malfermi la fe- 
nestron -diris Johano. 

Li ellitiĝis kaj blinde-palpe iris tra la ĉambro. Post 
momento li venis al granda vitra tabulo kaj ekkriis: 

-Mi jam trovis ĝin, sed ne povas ĝin malfermi. 

-Do, rompu ĝin! rediris Georgo. 

Johano prenis sian ŝuon kaj jam aŭdiĝis tra la ĉambro la 
sono de falantaj vitropecoj. 

-Nun estos bone- diris li kaj revenis en sian liton. 

-Certe -diris Georgo-. Oni ja eĉ ne povas dormi sen aer- 
renoviĝo. Kaj ili ambaŭ profunde endormiĝis. 

Sed imagu, kia estis ilia surprizo, kiam ili matene veki- 
ĝis kaj vidis, ke la fenestro estas netuŝita, sed la vitra por- 
do de granda libroŝranko estas frakasita. 

9Ĵ( JĴC 9j( 9ĴC 

Ĉe instruistoj. 

-Mi donis al tiu lernanto malsukcesan noton; li eĉ ne sci- 
as, kie estas Malvinoj ! 

La alia: -Tre bone farite, tiel li penos memori , kie li lasas 
ĉiun aĵon! 

$$$$$ 


En lerneio. 


La instruisto: -Kiu skribis sur la nigran tabulon: "La instru- 
isto estas idioto?" 


Lernanto: (Timeme) -Estas mi. 


La instruisto: -Bone, ĉi tiun fojon mi pardonas vin pro tio, ke 
vi sincere diris la veron. 

JĴ(9Ĵ(J{(9Ĵ>3ĴC 


Vere ebria. 


Ebriulo eliras el drinkejo tiel ebria, ke li ne scias, 
kie li trovigas. Zigzage li alproksimigas al urbogardisto kaj 
demandas lin: ĉu vi volas diri al mi , kie ni estas? 

-En strato xxx proksima al la placo xx -respondas la gar- 

disto. 

Kolere la ebriulo replikas: -forgesu la detalojn, sinjoro, 
bbnvolu diri al mi, en kiu urbo ni estas! 

Ho, se ili geedziĝus! 

Preleganto: -...imagu, ke blato kapablas naski 43.000 idojn nur 
en unu sola jaro. 

Unu el la aŭskultantoj : -Dio mia!, estus ja terure, se tiuj 
estaĵoj geedziĝus! 

La s-ro Marco Botella, kiu ne laciĝas... 


Ni, eŭskaj naciistoj -aŭ abertzaleak n , 
por ke skandaliĝu kelkajl- estas jam 
alkutimiĝintaj digesti ĉiuspecajn 
komplimentojn koncerne nian reak- 
cian, etburĝan, foje sovaĝan kaj 
kontraŭaktualan idearon. Feliĉe, mi 
ankoraŭ ne perdis la humurkapab- 
lon kaj ĉiam pli amuziĝas legante 
tiujn skurĝojn, kiujn de tempo al 
tempo oni lanĉas kontraŭ ni el ne 
malmultaj flankoj. La pasintaj du 
numeroj de KAJEROJ EL LA SUDO 
ĵus havigis al mi po unu sukan spec- 
imenon, el la mano de s-ro Marco 
Botella. 

Laŭ li, el la duobla vizaĝo, kiun 
montras naciismo (ia manifiea vin- 
jeto Ruĝa ĉapeto(?)-kruela lupo 
meritas poentonl) nur akcepteblas 
-ĉar ne noca- tiu profilo, kiu ne 
endanĝerigas la aktuaian statmquo. 
Naciismo, dum ĝi limiĝas al mis- 
tikeca glorado de la paseo, flegado 
de folkloro aŭ dancoj, kaj kultura- 
do de certaj distingaj trajtoj, kiel 
lingvo kaj tradicioj, nedanĝeras. 
Sed ekde la momento, kiam ĝi el- 
paŝas kaj kuraĝas postuli kion ĉiu 
popolo, simple pro la fakto, ke ĝi 
estas tio, rajtas -nome: suverene- 
con- tiam ĝi estas tuj anatemita kaj 
kondamnita al la plej funda ĉelo 
en Tartaro. 

ŝajnas al mi, ke s-ro Marco Bo- 
tella deiras el erara starpunkto, kiel 
estas kontraŭmeto de individuaj kaj 
grupaj (komunumaj, popolaj...) raj- 
toj. Kaj tio ja estas grava eraro. La 


n abertzaleak : en la eCska laŭlitere 
“patrioto", sedĝia vera senco pli proksimas 
al “naciisto". Gi estas kutime uzata en la 
hispanaj amaskomunikiloj kiel sinonimode 
"perfortulo" aŭ "teroristo . 


homo en la mondo ne povas ekz- 
isti sola; ĝi por ezkemplo aparte- 
nas nature al iu familio, kie ĝi 
naskiĝis kaj edukiĝis. Sed ĝi an- 
kaŭ apartenas -ĉu pro iu konscia 
memdecido aŭ pro iuspeco de 
neelturniĝebla fataleco; ja neniu 
rajtas plendecidi pri si meml- al 
alia pli ampleksa (kvankam foje 
minoritata) komunumo. Komunu- 
mo kun similaj trajtoj -historiaj, 
kulturaj kaj sekve lingvaj- kaj kiu 
ofte disponas propran teritorion. 
Jes, ja: individuoj mem inter si 
profunde malsimilas; sed tamen 
ĉiu ricevas la impreson aparteni 
al iu tuto, havas komunajn aspiro- 
jn, sentas sin solidara kun la aliaj, 
siaj apuduloj. Tiu sinteno mon- 
triĝis klare supertempa, klas- 
sendependa kaj ĉiam latenta en 
la historia memoro de unueca 
grupo. Ni povas nomi tiun grupon 
nacio, etno, popolo aŭ iel ajn. 
Certe mi ne malkovris meditera- 
neon, sed mi simple celas al jeno: 
la individuo kaj la grupo iris 
ĉiam kunligitaj, la konkero de 
iliaj rajtoj ĉiam estis komple- 
mentaj, aŭ se oni preferas, 
paraielaj. Kio tamen ja ne signi- 
fas, ke unuopulo -pli nuda kaj sen- 
defenda antaŭ la trouzoj de iu ajn 
pova instanco- ne devas esti spe- 
ciale vartata de leĝoj. Cetere, la 
individuo tre baldaŭ spertis, ke 
kunligite kun aliaj samideanoj -kaj 
ne sola- ĝia kontesto pli efikas. 

Kaj oni bonvolu ne mistifiki pri 
fantazia tutmondeco -eĉ imaga 
eŭropa naciecol- aŭ kosmopolitis- 
mo -rigardata kiel rezigno pri la 
partikulareco favore al iu pli uni- 

versala pravigo neniiganta ĉiun 
diferencon. Tiom pli malfacilas 
koncepti iun utopian tutkontinen- 
tan laboristan kolektivon, kiu 
ebligu kontraŭbatali la multnacia- 
jn kapitalismajn entreprenojn, kiel 
proponas kun la impeto de 18 -jaru- 
lo s-ro Marco. Tio ja kongruas kun 
la konata frazo de Marx en lia frua 
etapo: *La proletaro ne havas patru- 
jon...' Kiom ajn prava montriĝis la 
marksa kritiko al kapitalismo, ĝi 
skandale lamas rilate al ĉi tiuj te- 
moj. Oni asertis multfoje, ke super 
la rajto je memdispono de la po- 
poloj situas la rajtoj de la prole- 
taro kaj, ke la klasinteresoj diktos 
laŭkaze kiel solvi eventualajn kon- 
fliktojn devenajn de la apliko de la 
memdispona rajto. Tiu sinteno ŝa- 
jnas nepravigebia kaj simpliga; laŭ 
ĝi, la proletaro estus vere internac- 
ia, dum ĉiuj aliaj partikularaĵoj - 
kiuj kvazaŭ forvaporiĝus pro iu 
mistera Fatalo post la venko social- 
ista- respondus al iu diflnita fazo 
en la disvolviĝo de la burĝa ŝtato. 
Ĉi tiuj kriplaj analizoj evidentigas 
iaspecan dogmecon kaj absolu- 
tigemon; efektive ili neglektas pli 
fundan antropologian trastudadon, 
sen kiu neeblas fari al oni iun taŭ- 
gan ideon pri la homo kaj pri ia 
interkulturaj rilatoj. 

Mi persone pli emas paroli pri 
solidara internacieco: jes, mi ŝatas 
diversigi, ne homogenigi! Kaj tiu 
sinteno konsistigas neniun kon- 
traŭdiron; efektive sana naciismo 
kondukas nature al intemaciismo. 
Mi pruntos nun kelkajn vortojn de 
Javier Sadaba por subteni tiun te- 
zon: "...la homo ne rigardas sin kiel 
metafizikan realaĵon, sed ĝi renkon- 
tas en si mem konscienco-enhavojn. 


Sed kiuj estas ĉi enhavoj? simple la 
rilatoj kun la aliaj homoj, kun la 
cetero de la mondo. Kiam mi serĉas 
min, mi ne ekzistas, sed ekzistas la 
aliaj. Nu, io simila okazas koncerne 
naciismon. Kiam la problemoj de 
mia popolo interesas min, mi renkon- 
tas la identecon de tiu popolo, kiu 
estas nenio alia ol la respondo, kiu 
donas tiu popolo al la problemoj de 
ĉiuj popoloj en la mondo. (...) Jen la 
plej revolucia esenco de naciismo. 
Nome: unuiĝi en la diferenco. Mi ne 
plikonfirmas min neante la aliulon, 
sed mi vidas lin kiel plian eblecon. 
Eĉ pli: se oni ne permesas al la aliaj 
vivi iliajn eblecojn, mi tuj sentas 
min vundita..." 

Ofte oni preteratentas la enor- 
majn eblecojn, kiujn havigas nacia 
konscienco por dinamismigi socion 
kaj efektivigi ŝanĝojn sur ĝi. Estas 
konate, ke multfoje kuiture kaj so- 
cie riĉaj periodoj koincidas kun 
nacia renaskiĝo aŭ restaŭrado. Sed 
ne nur. Mi pli celas al la grandega 
revolucia ŝarĝo, kiun mem kunpor- 
tas ĉiu lukto por nacia liberigado, 
kaj pri kio jam konsciiĝis delonge 
multnombraj socialismaj teoriistoj. 
Kvankam tiuj ĉi konsideroj povas 
venigi en la kapon de oni postkoi- 
oniismajn procesojn kadre de la tn. 
Tria Mondo, ĉefe post la Dua 
Mondmilito, ili ankaŭ tute plene 
validas nun kaj ĉi tie. 

Mi certe ne troigas, se mi diras, 
ke la Eŭska Revoiucia Movado por 
la Nacia Liberigo konsistigas unu 
el la plej originalaj, daŭraj kaj at- 
entindaj fenomenoj (en sia speco) 
el Eŭropo dum la lastaj jardekoj. 
Kaj ne nur pro la fakto, ke ĝi bald- 
afi socie enradikiĝis kaj ankoraŭ 
nun ĝuas tre konsiderindan popo- 

lan apogon: ĝia ĉefa kontribuo 
kuŝas sur tio, ke ĝi scipovis, deir- 
inte el la Sabinisma reakcia 
heredaĵo, krei tute novan koncep- 
ton pri eŭska nacieco, pli revolu- 
cian kaj progreseman, kaj malfer- 
mitan al multnombraj sektoroj de 
ta eŭska socio, inkluzive de la en- 
migrintoj. Kaj kio plej gravas nun 
por ni: la batalo por la nacia 
liberigo estis rigardata unuafo- 
je kiel parto de la internacia 
proleta revolucio, kiel atestas la 
suba peco, atribuita al Txabi Etxe- 
barrieta: "... la proleta internaciismo 
estas la batalo por la liberigo de ĉiuj 
subpremataj popoloj, kaj estas ankaŭ 
la praktika kunhelpo inter ĉiuj po - 
poloj de la mondo por alveni al ega- 
leca kaj harmonia disvolviĝo inter 
ĉiuj popoloj kaj ĉiuj homoj. En nia 
konkreta kazo eŭska naciismo estas 
objektive revolucia, kaj ĝia lukto es- 
tas kontribuo al la proleta internac - 
iismo". 

Evidente tiu ĉi teksto -kiu datu- 
mas de 1967- rimarkeble maljuniĝis 
kaj neeblas nun laŭlitere ĝin ap- 
liki. Tamen ĝi bonege spegulas la 
sintenon de tuta generacio de 
eŭskaj naeiistoj, kiuj scipovis rigar- 
di de pli supre kaj provizis nin per 
ideologiaj bazo kaj iloj, sur kiuj plu 
labori kaj disvolvi novajn frukto- 
donajn ideojn. Malgraŭ mia reiati- 
va juneco -mi nun fanfaronas kiel 
decas al sana bilbaoanol- mi anko- 
raŭ memoras pri la multegaj soli- 
daraj alvokoj kaj kuraĝigoj de his- 
panaj kamaradoj (anarkiistoj, social- 
istoj ktp...), kiuj dum ia 80aj jaroj 
preskaŭ ĉiutage aperis en iu eŭska 
ĵurnalo. ĉar post ia frustracio, kiun 
lasis la transirado ĉe multaj homoj, 
Eŭskio profiliĝis kiel la sola ŝanĝa 


kaj esperiga ŝanco en la ĉiam pli 
inerta kaj apatia hispana panora- 
mo; ĝia liberiga Iukto estis ĵaluze 
rigardata kiel imitinda modelo kaj 
fonto de inspiro. 

Certe ne ĉio disvolviĝis glate: 
onidire en Eŭskio ĉiutage naskiĝis 
spontanee dekoj da revoluciaj 
praktikoj, dum malestis eĉ unu 
kunordiga kaj korpiga teoriol ĉu 
tiu ĉi kritiko pravas, ĉu ne, la su- 
kcesoj ja ne estis okulfrapaj. 
Tamen ia flamo tute ne estingiĝis, 
malgraŭ ia obstino de la plejmulto 
ei la amaskomunikiloj, pli kaj pli 
submetataj al ia kontrolo de la 
hispana registaro, kaj de certaj 
eŭskaj politikistoj. Ĉi lastaj estas 
fariseoj, kiuj vendis sian popolon 
proprainterese, sed kiuj ne ĝenas 
sin nomi abertzaleak-, ili estas kva- 
zaŭ bone dresitaj hundetoj, al kiuj 
oni oferas sukerpecon kaj, kiuj 
dankeme svingas la vosteton... 

Tamen ankoraŭ preskaŭ 20 pro- 
centoj de la eŭska socio (krom aliaj 
50 procentoj, kiuj simple postulas 
memstarecon) pledas por totala 
rompiĝo disde la aktuala ĵur-poli- 
tika kadro, senhezite abomenas 
mobarkion kaj plu posedas envi- 
indan reago-kapablon antaŭ la 
multnombraj trouzoj fare de la 
povo. Mi kuraĝas diri, ke tiu trajto 
faras el Eŭskio unikan kazon en 
okcidenta Eŭropo. Kaj simple pro 
tiu fakto, ĝi ja meritus, anstataŭ 
suspektojn kaj akrajn cenzurojn, 
apogon kaj solidaron de ĉiuj his- 
panaj progresemaj laboristoj, kiuj 
aspiras al pli justa kaj egaleca so- 
cio. Jam estas ia tempo ĉesi vidi 
en ĉiu stratanguio ‘sangosoifanta- 
jn naciistojn’. 

Nun iĝas prioritato la agnoski- 

go de la rajto je memdispono. Mi 
certas, ke ne estas malmultaj la 
progresemaj hispanaj homoj, kiuj 
ne povas eviti tremeton aŭdinte 
tiun vorton. Necesas tuj forigi tiu- 
jn reakciajn antafljuĝojn. Se iu 
unueca komunumo afl nacio deci- 
das propravole sin apartigi de iu 
ŝtato kaj konsistigi alian novan - 
kvankam evidente, ne devas nepre 
rezulti tio el la apliko de tiu rajto; 
ekzistas ja multaj aliaj eblecoj- ne 
ekzlstas racia argumento, kiu 
kontraŭstaru tiun libervolan 
decidon. Ili mem, civitanoj de tiu 
popolo, estas plene suverenaj sin 
regi kiel al ili plaĉas, sen iun ajn 
ekstera enmiksiĝo. Cetere la sola 
ekzisto de aliaj Ŝtatoj *kiom ajn 
malperfektaj, mankaj kaj eĉ 
submetemaj ili estas- aŭtomate 
pravigas estiĝon de aliaj novaj. 

Eŭska maldekstra naciismo 
daflre evoluas kaj mi ankorafi kre- 
das je ĝia kapablo -ĉiam atentante 
la ĉirkaŭan senĉese ŝanĝiĝantan 
mondon- adaptiĝi al la novaj pos- 
tuloj kaj eltiri la necesajn konsek- 
vencojn. Eble jam alvenis la tem- 
po modifl ne plu taŭgajn strate- 
giojn, forigi kelkajn inerciojn kaj 
agadmetodojn. Sed ni devas ne 
forgesi, ke la konflikto Eŭskio-His- 
panio (kaj mi parolas pri la konf- 
likto en ĝia tuteco, ne nur pri ĝiaj 
plej akraj esprimoj) estas dudirek- 
ta; do necesas duflanka bonvolo se 
oni deziras ĝin solvi sen kovi frus- 
traciojn, kiuj povus poste renaskiĝi 
kun pli bedaŭrindaj sekvoj. 

Kuŝas ja daŭre en nia kapo la 
bildoj pri la tragedio en eks-Jugo- 
slavio: neniu bonpensa homo pov- 
as toleri kaj pravigi tiajn hororojn, 
amasbuĉadojn kaj 'etnajn puriga- 


dojn" nome de iu ajn ideologio. 
Tamen ne estus juste kulpigi egal- 
maniere unujn kaj aliajn, dirante, 
ke ĉio estas konsekvenco de la 
propra voremo kaj agresemo kara- 
kterizaj je ĉiu naciismo. Staras 
ekster dubo, ke iuj pli responde- 
cas ol aliaj; kaj tio ŝajnas tre komu- 
na sento en la internacia publika 
opinio. 

Malgraŭ la iom Baosa prezen- 
tado, mi provis skizi, ke naciismo, 
kiel liberiga projekto por subprem- 
ataj etnaj minoritatoj -tiom pli en 
kio koncernas min kiel efiskon- 
neniel estas sinonimo de reakcio, 
fanatikismo aŭ ŝovinismo sed, ke 
male ĝi konsistigas progreseman 
kaj eĉ revolucian ideologion -en ĉi 
tempoj tiel mankaj je ili...- celan- 
tan ne nur propran bonfarton, sed 
vere internacian harmonion sur- 
baze de la plej skrupula respekto 
al la rajtoj de ĉiuj etaj etnoj en la 
mondo. Kompreneble, mi ne alu- 
das al tiu egoisma kaj imperieca 
naciismo, kiu ofte karakterizas la 
potencajn ŝtatojn (krom Hispanio, 
venas nun en mian kapon Fran- 
cio, kiu distingiĝis dum jarcentoj 
kiel paradigmo de la plej bastarda 
centralizo kaj asimilemo). Jam en 
la fino, mi ekkonscias, ke grava as- 
pekto, pri kiu mi ne montriĝas 
speciale entuziasma, nevole eska- 
pis el mia (mal)atento: temas pri 
la futuro de Eŭropo en ĝiaj multaj 
variantoj kaj ties eventuala influo 
sur nian temon. Sed tial, ke mi ne 
estas divenisto, kaj krome ne vol- 
as plu tedi vin per mia ŝablona 
kaj apologia babilaĵo, mi lasos tion 
por alia okazo. 

JOXEMARI SARASUA 

Kaj mi ne (aciŝas 

Efektive, amiko Joxemari, ke vi ne malkovras la Mediteraneon, kiam vi 
priskribas la antikvan teorion diflnantan la naciismon laŭ la versio de pasintaj 
jarcentoj, sed legi, ke tiu estas via kredo, kvazaŭ ia tempo ne estus 
forpasinta kaj, sekve, la socio ne evoluinta, tio ŝajnas tute nekredebla, se 
dirita de juna homo kun pretendoj progresemaj. 

...Ke mia idearo estas utopia, ĉar mi pensas, ke nia batalo, la batalo de 
progresemaj laboristoj, konsistas en ĉiutaga konkero de parceloj da libero kaj 
demokratio; ke politiko solidara devas anstataŭi tiun inter nacioj, kutime 
funkciantan sub impulsoj de la plej forta; ke landlimoj devas malaperi kiel 
esprimo de divido, diskriminacio kaj apartigo de homoj (ja ili estas 
komenciĝo de abomena rasismo); ke ni devas paroli nur unu lingvon, 
Esperanton, krom la propra; ke estus dezirinda strebi al komuna politiko 
socia por ĉiuj laboristoj de la Eŭropa Komunumo antaŭ la kreskanta 
agresemo de la kapitalismaj multnaciaj entreprenoj; ke naciismo, kiam ĝi 
radikaliĝas ĝi murdas, detruas kaj disvastigas malamon kaj morton, kiel 
montras multnombraj ekzemploj en Afriko, en Oriento, eks-Jugoslavio, ktp. 
Jen kiel mi utopiis... 

Kaj mi ne tion negas, vi ja legis tion en miaj artikoloj, kaj presitaj restas 
miaj diroj: la realo pri kruelaj agoj fare de naciistoj, kiel mi indikas en tiuj 
lastaj paragrafoj, konstatebla estas, ankaŭ de vi. Cetere, la utopiemo de miaj 
ideoj, de mi prezentitaj kun la impeto de 18 -jarulo (laŭ via diro), ne 
montriĝas tiel malproksima, ĉar malapero de landlimoj en la Eŭropa 
Komunumo jam ni palpeblas, dum financa helpo por malriĉaj regionoj kiel 
signo de solidaro, planado de politiko egalrajta por ĉiuj popoloj pri sano, 
edukado, sociaj kaj politikaj rajtoj, ekologio, ktp. jam estas aplikataj aŭ 
aplikotaj. 

Mi konsideras tiujn progresojn ne triumfoj de iu ajn politiko, sed evidentaj 
signoj de modernigo forportantaj kadukajn parcelojn de malutila naciismo, 
ĉar ili nuligas ŝovinismajn rivalecojn kaj egaligas popolajn rajtojn sendistinge 
de iu ajn el ili. Sed mi diru tuj al vi, ke tiuj paŝoj antaŭen tute ne signifas 
idealon mian plenumitan, ho tute ne! pri tio permesu al mi hodiaŭ ne paroli. 
Tio, kion mi intencas diri al vi, estas, tute simple, ke spite al viaj regresemaj 
ideoj, kaj eĉ al mia utopiemo, la socio evoluas, kaj ĉiutage pecoj de 
naciismo, en kreskanta malprestiĝo, malaperas kiel ĉifonoj ne plu taŭgaj por 
vesti ian ajn estonton. Do, se vi akuzis min kiel utopieman por hontigi min, 

vi eraris, ĉar fierigas min pensi kaj senti tiel: ja la vivo sen certa revemo 
perdas sian tutan logon. 

Sed, malgraŭ niaj malsamaj kredoj, mi konstatas, ke ni samopinias pri 
unu sola punkto: via propono, ke ni tute ne perdu nian humurkapablon. 
Humuron, kaj ne malmultan, oni bezonas por ne perdi la trankvilon, kiam 
vi asertas "ke la batalo por la nacia liberigo estas nun rigardata kiel parto de 
la internacia proleta revolucio" . 

Sed pri kia proleta revolucio vi parolas? Ĉu temas pri simpla ĵonglado 
per vortoj, aŭ reale vi pensas, ke ekzistas ia ebla rilato inter naciismo kaj 
internacia proleta revolucio? Kial vi ne parolis pri la principoj de tiu mirinda 
socia doktrino, ĉar mi ne povas kredi, ke tiu frazo "la batalo de ĉiuj 
subpremataj popoioj kun celo al libero" (mi dirus al la povo), estas kompleta 
sintezo de via proleta ideologio? 

Ĉu vi opinias, ke la popolo estas blinda kaj ne vidis tion, kio okazis/oka- 
zas, kiam atingas la nacian suverenecon certaj minoritatoj sen socia doktrino, 
kiel estas via kazo? Tiuj kiuj laste atingis la povon en Afriko aŭ Eŭropo per 
perforto, samkiel vi pretendas, ne nur ne donis liberon al siaj respektivaj 
popoioj, sed terure sklavigis ilin! Cetere ne forgesu, ke vi estas minoritato 
(17-20%), kial do vi parolas en la nomo de la tuta vaska popolo? Moderigu 
vian parolon, kamarado, mi petas vin, kaj ne halucinu nin pri proleta 
revolucio tute ne ekzistanta! Se vi devus regi hodiaŭ la vaskan popolon, kion 
vi farus per via perforta naciismo por ia vaska popolo?, ĉu nutri ĝin per via 
"teoria internacia solidaro"? Kiel vi, sen sociaj principoj garantios la liberojn 
de via popolo?. Sendube, por vi popollibero kaj demokratio signifas nenion, 
ja neniu devas forgesi ke via sistemo ne uzas konvinkon, sed perforton! 

Amiko Joxemari, malgraŭ ĉio dirita, mi volas kredi je via honesteco kaj 
opinias, ke nur la iasta parto de via diskurso estas iom pli inteligenta: certe 
la senĉese ŝanĝiĝanta mondo postulas de vi, ia pensemaj homoj de via 
movado, ŝanĝi vian strategion. Se vi ne volas, ke ĉiu homo, inkluzive de la 
progresemaj hispanaj laboristoj, vidu en ĉiu stratangulo "sangosoifantajn 
naciistojn", (laŭ via diro), ŝanĝu vian agadmetodon, montru per la parolo kaj 
per via agado, ke vi pravas, ke vi ne estas fanatikuioj, ke vi scias dialogi. 
Kaj mi diras tion al vi ne laŭ nivelo registara, sed kiel simpla civitano. Vi 
perfekte scias, ke tio eblas nun. Mia sola konsiio al vi, (se vi tion al mi 
permesas), estas, ke vi parolu multe pli pri libero kaj iomete malpli pri etno 
kaj nacio. Pensu, ke Hispanio estas vera galimatio pri etnoj, kaj enprofundiĝi 
en la purecon de ĉiu el ili enkondukus nin al seneliraj solvoj kaj nekontenti- 
gaj rezultoj. Gravas libero ĉiam, etno ne transcendas: homo egalas al alia 
homo, sen distingo de raso, koloro, lingvo aŭ io alia... aŭ, ĉu eble vi kredas 
en la pureco kaj supereco de via raso? 

Joxemari, plaĉe "Kajeroj el la Sudo” akceptos viajn artikolojn, se ili nur 
staras ekster la kadro de ĉi tiu kvazaŭĉeno senfina de tedaj replikoj kaj 
kontraŭreplikoj. Private mi respondos al vi ĉiam, se vi tion deziras, kaj 
malgraŭ mia densa okupiĝo. Sed ne forgesu, ke, kiam temas pri homaj 
liberoj kaj humanismaj ideoj, tiam, efektive, mi ne laciĝas... 

Antonio Marco Botella 


Priekoloĉiaj zorĉoj 


Kiel verdigi la verdulojn? aŭ kiei espe- 
rantigi ĉiujn ekologojn? Jen tuja celo de la 
esperantistoj. 

Kial? Por prepari nin por venontaj 
internaciaj ekologiaj konferencoj kaj igi 
ilin pli efikaj kaj sukcesaj ol tiuj jam oka- 
zintaj. 

La "Kunsido en la pinto" kaj la "Globa 
Forumo" de la Internacia Ekologia Konfe- 
renco okazintaj en junio 1992 en Rio- de- 
Ĵanejro, nomita EKO-92, estis esprimo 
plej kompleta de Babela konfuzo: svarmis 
lingvoj, sed la interkompreno estis ja sub 
nulo. 

En la nomo de UEA kaj per la helpo de la loka Asocio Esperantista de 
Rio-de-Ĵanejro (AERĴ) ni, brazilaj esperantistoj, starigis tie, proksime de la 
konferencejo, esperantan budon por propagandi nian aferon: ni montris 
librojn, revuojn kaj propagandilojn kaj samtempe disdonis informojn en 
pluraj lingvoj por kontribui iamaniere al la sukceso de la konferenco. En tiu 
tasko grupo de lokaj esperantistoj parolantaj dek lingvojn ĉeestis senlace tie 
informante la publiicon kaj strebante por plifaciligi la 
interkomprenon de tiom da homoj venintaj el kvin kontinentoj por tiel 
iamaniere kontribui al la sukceso de la konferenco. 

En apuda granda hotelo okazis kunveno de membroj de ne-registaraj 
organizaĵoj en la "Globa Forumo". La tri oficialaj lingvoj estis la portugala, 

la hispana kaj la angla, sed reale la plej uzata estis la angla. Malgraŭ ĉiuj 
niaj tdopodoj, la rezulto estis tute nekontentiga, kaj oftaj plendoj kontraŭ 
lingva diskriminacio abundis: multaj partoprenantoj volis ĉeesti en certaj 
prelegoj aŭ interveni en interesaj debatoj, sed la lingvo estis granda baro por 
plej granda parto ei la ĉeestantoj, ĉar ne ĉiam la volo kaj scio de la 
aŭskultanto koincidis kun ia lingvo de la preleganto. 

Ursuia Gratappaglia, delegitino de UEA ĉe Alto Paraiso, venis helpi nin 
en nia informa tasko kaj profitis tiun okazon kaj konftizon por proklami en 
tiuj kunvenoj de neregistaraj organizaĵoj, ke la soivo de la problemo sidas 
sendube en la uzo de la internacia lingvo Esperanto. Kaj ŝi proponis, inter 
aplaŭdoj, ke en venontaj kunvenoj ekologoj lernu nian lingvon kaj uzu ĝin 
estonte en similaj kazoj. Tio konvinkis ĉiujn, ekologojn kaj esperantistojn, 
pri la bezono starigi komunan planon konsistantan precipe el jenaj punktoj: 

1) Publikigi artikolojn en ĉiuj internaciaj esperantistaj revuoj kaj en la 
naciaj ĵurnaloj kun la celo altiri ekologojn en niajn vicojn surbaze de 
kunlaboro. 

2) Organizi Esperantajn kursojn en niaj rondoj aŭ en ekologiismaj centroj 
specife nur por ekologiistoj. Tiuj kursoj, gvidataj prefere de ekologiis- 
to-esperantisto, devus prepari estontajn delegitojn al venontaj 
konferencoj, informante ilin pri la absoluta bezono uzi nur nian 
lingvon por eviti novajn fiaskojn kiel tiu pri interkompreno okazinta 
en Rio. 

3) Organizi kampanjon en ĉiu lando fare de la esperantistaj asocioj pri la 
grandaj problemoj ekologiaj en la mondo kaj per ĝi aiproksimigi la 
ekologojn al la esperantistoj kaj reciproke. 

4) La venonta internacia konferenco kaj "Kunsido en la pinto" pri 
ekologiaj problemoj en la mondo, tre probable okazos en Turkio en 
1996, do dezirinde estas, ke ekologiistoj kaj esperantistoj sin preparu 
por tiu evento kaj pretigu kiel eble plej rapide nian reciprokan 
kunlaboradon por iel kontribui al la grava tasko savi nian planedon. 

Do, esperantistoj karaj, agu ekde nun. La estonto komenciĝas hodiaŭ. 
Savi nian patrinon TERO ne estas ja bagatelo! 


May Bijleveld 


Gek-do j : Ni atentigas vin pri la pago de abonoj kaj kotizoj! 




Ekologio 

Kaj...vespero nedifma, 
kiam fantazi-anĝeloj 
volos tion, 

venos mi, la senso vigla, 
kaj proklamos arbarleĝojn, 
purmedion... 

Distribuos ni jubilaj 
fratajn homvalorajn donojn, 
solidaron. 

Kaj kun senc’ ekologia 
ni disdonos purajn hortojn, 
vegetaĵojn 

kaj natur-rimedojn simplajn: 
sunon, juston, poezion, 
kaj respekton 
al la terestaĵoj vivaj: 
homoj, bestoj, plantoj, ĉio... 
en libero! 

Emilio Gastdn Sanz 

La aŭtoro de tiu ĉi poemo estas nepo de la samnoma eminentulo Emilio 
Gastdn Ugarte, iama fondinto de la Aragona Societo "Frateco" de Zaragozo 
en 1908. 

Emilio Gastdn Sanz, estis dum la lastaj kvar jaroj la Popoldefendanto de 
Aragono kaj, evidente, li ankaŭ estas: advokato, ekologo, poeto kaj...espe- 
rantisto. 

La Redakcio 

KIEL KABE KONFUZIĜIS PRI LA UZO 
DE “de” KAJ “per” 

Enkonduko 

La provo rehabiliti KABE la renegaton fare de iu Gongalo 
NEVES, estas destinita al fiasko(L). Mi jam demonstris lian 
leksikografian nekompetentecon , analizante misajn kaj mankha- 
vajn difinojn en lia Vortaro de Esperanto (2). Antaŭ nelonge 
mi entreprenis esploron pri la uzo de prepozicioj en lia Espe- 
ranta traduko de la romano La Faraono verkita de BolesLaw 
Prus. La rezultoj montras ankaraŭfoje , ke KABE ne estis tiel 
eminenta lingva majstro, kiel kelkaj homoj volas kredigi . Por 
la celo de tiu studaĵo, mi limigas min al pritrakto de la 
uzo de "de" kaj "per" kun la pasivaj participoj "kovrita" kaj 
"ĉirkaŭita " . 

La Lingva Respondo de Zamenhof 

Laŭ Lingva Respondo 132 (sesa eldono), d-ro Zamenhof klari- 
gas, ke "per" estas uzebla post pasiva verbformo nur, se ĝi 
troviĝas antaŭ vorto, kiu esprimas ne la aganton mem sed rimedon 
uzatan de iu alia aganto. Ne bona estas la esprimo "la tero 
estas kovrita per neĝo", ĉar tie ĉi ne iu kovras la teron per 
neĝo, sed la neĝo mem estas la aginto. Pro tio devas stari an- 
taŭ ĝi la prepozicio "de" . La ĝustan uz on de "per" ilustras je- 
na frazo: "La tablo estas kovrita de la servanto per tapiŝo" . 

Se oni aktivigas pasivan frazon, tiam la vorto, antaŭ kiu tro- 
viĝas "de", fariĝas la subjekto de la frazo: "La servanto 
kovras la tablon per tapiŝo". 

ĉu KABE sciis apliki la zamenhofan regulon? 

Sajnas, ke ne. Trakribrinte la tri volumojn de La Faraono , 
mi rikoltis pli ol kvindekon de frazoj kun la pasivaj partici- 
poj "kovrita" kaj "ĉirkaŭita ", kaj mi dividis ilin en du gru- 
pojn surbaze de uzo de la prepozicioj "de" kaj "per". Tuj f. ra- 
pis al mi en la okulojn la nekonsekvenco de la lingvouzo de KA- 
BE. En similaj semantikaj kontekstoj li uzis jen "de" jen "per" 
kvazaŭ li estus ĵetinta moneron: averso -"de"; reverso -"per",! 
Jen kelkaj ekzemploj . 

DE PER 

"...oni vidas la murojn de ĉiuj "Tuta arbaro de potencaj 
ĉambroj, kovritajn de preĝoj kaj kolonoj , kovritaj de la 

DE 


PER 


pentraĵoj " . 

"...la tero estis kovrita de 
verdaĵo kaj floroj". 

Ĝiaj kvar- eĉ kvinetaĝaj do,- 
moj, de la fundamento ĝis la 
supro estis kovritaj de mo- 
zaik. . . " 

"La fialdeano. . . eltiris oran 
medalon, kovritan de miste- 
raj signoj". 

"Tio estis kvarangula ĉambro, 
ĉirkaŭita de kolonoj". 

"...oni eniradis en la korton 
ĉirkaŭitan de portikoj"... 

"...en la matura aĝo ĉirkaŭi- 
ta de 1' danĝeroj , kiel la ba- 
leno~de la profundaj akvoj". 

"Kelkfoje okazis, ke dinastio 
falis, kaj la ĉapon de faraonoj 
- klaff , ĉirkaŭitan de serpento, 
surmetis pastro" . 


planko ĝis la supro per pen- 
traĵoj " . 

"...la tero baldaŭ kovriĝis 
per smaralda verdaĵo" . . . 

"Tra ĉi tiu pordego la popolo 
eniradis en la korton , ĉirkaŭ- 
antan la templon de Oziriso 
kaj kovritan per ŝtona planko". 

"...li prenis. . .bastonon , ko- 
vritan per misteraj signoj"... 

"En la sama grandega ĉambrego , 
ĉirkaŭita per kolonoj . . .kunve- 
nis hodiaŭ la altranguloj " . 

"...ĉiu (konstruaĵo) estis ĉir- 
kaŭita per densa kolonaro" . 

"Mi estas sensperta, ĉirkaŭita 
per reto de intrigoj" . . . 

"Baldaŭ Herhor, sur ora plado, 
donis al la sinjoro blankan 
kaj ruĝan kronon, ĉirkaŭitan 
per ora serpento. 


Konkludo 

Nelonge antaŭ ol KABE kabeis, li estis intervjuita kaj tiam 
li elbuŝigis sian faman eldiron: la esperantistoj lernu Espe- 
ranton' (4). Nu, post rigardo de lia fuŝtradukado de kelkaj 
frazoj en La Faraono, lia konsilo tuŝas ankaŭ lin! 


1. Bernard GOLDEN. Nine omaĝu al apostato! Monato . 1989 Oktbro; 20 
Gonpalo NEVES. La tiraljoro Golden. Monato . 1990 Februaro: 4. 
Bernard GOLDEN. Malfruiĝinta Plendo. Monato. 1992 Jul.: 7. 

2. Bernard GOLDEN. Kelkaj kritikaj rimarkoj pri la vortaro 
de KABE. Nia Bulteno . 1990 septembro-oktobro; 50; 10, 12. 
Bernard GOLDEN. Aŭtodafeo por la vortaro de KABE! 

Nia Bulteno. 1991 novembro-decembro ; 54: 18-19. 

3. Boleslaw PRUS. La Faraono . El la pola lingvo tradu kis Kazi- 
miers Bein, Kabe. 3 volvmoj .Paris-.Hachette; 1907 . 194+238+198 p. 

4. Du fantaziaj rakontoj temantaj pri la kialoj de la kabeado 
de KABE estas la sekvaj . 

Bernard GOLDEN. La faraona malbeno el la antikva Egiptujo/ 
Egiptio. La kancerkliniko . 1990 januar.,febr.,marto; 53:18-19. 
Bernard GOLDEN. Kial KABE fariĝis renegato (ĉapitro el la 
ukronia historio de la Esperanto-Movado) . Aperonta. 

Bemard GOLDEN 


KOTIZTABELO POR 1994 


Baza jarkotizo por SAT-membro 1.500,- Ptoj 

Jarabono "Sennaciulo" 1.800,- " 

Abono "Sennacieca Revuo" 450,- " 

Jarabono "Kajeroj el la Sudo" 800,- " 

Membreco de HALE kun revuo por SAT-membro j . . . 500 , - " 

Jarabono "Kajeroj" ne hispanoj 50,- FF.aŭ e/v 


Niaj k-doj devas atenti ĉi-jare jenajn rimarkojn: 

1. Pagante sian kotizon, SAT-membro deziranta ricevi la asocian 
organon "Sennaciulo" devas krome pagi ties abonon. 

2. Ĉiuj membroj escepte de la familianoj, aŭtomate ricevas la 
la jaran kajeron "Sennacieca Revuo" sen plia abonpago. 

3. Bneritoj, senlaboruloj , gejunuloj (ĝis 25-a jaro) pagas la 
duonon de la baza kotizo. 

NOVA SAT-Peranto por Hispanio kaj KASISTO de HALE: 

Nicolas GIL CARBALLO; Apartado 305, 24080-LEDN. (Hispanio). 

Sendo de kotizoj kaj abonoj al la indikita k-do per poŝto 

kaj sen aldona kosto ekde ĉiu hispana poŝta oficejo al: 

"Cartilla Postal n-ro 29-85.039.477. 

Konsilinde estas anonci al nia k-do GIL CARBALLO la sendon 

de la mono perletere. 

LA MOVADO EN KAJ EKSTER IBERIO 


Santiago de Conpostela 

En tiu ĉi galega urbo okazis 
Mondkongreso de PEN-Centroj , de 
la 6a ĝis la 12a de septembro.dum 
kies lasta sesio oni agnoskis Es- 
peranton kiel literaturan lingvon. 

Pli ol 300 verkistoj el la tu- 
ta mondo, reprezentante 69 PEN-Centroj , partoprenis en la 
Konferenco, en kiu oni debatis pri la situacio de verkistoj 
de minoritataj lingvoj. Perla Martinelli kaj Giorgio Silfer re- 
prezentis la sekcion PEN-Esperanto. 

Inter la invititoj troviĝis la Nobelpremiito Camilo Jose 
Cela, la mortminacata Salman Rushdie, aŭtoro de"Satanaj Versoj", 
Jorge Amado, Nelida Pifton, k.a. 

La asembleo de delegitoj subskribis la Deklaron de Santiago 
de Compostela , kiu laŭdas la procezon pri revivigo de la gale- 
gaj lingvo kaj kulturo, kaj inkludas peton al la galegaj aŭto- 
ritatoj "konsideri la eblecon organizi aranĝojn por diskonigi 
sian modelon, kiu povus esti multvalora en la nuntempa minacata 
mondo" . $$$$$ 

Leon. 

En la sidejo de sindikato CNT de tiu ĉi urbo komencigis 
kurso de Esperanto, kiun gvidas nia k-do Nikolao Gil Carballo. 

Ni atentigas niajn HALE-membrojn, ke nia k-do Nikolao estas 
la nova SAT-peranto en Hispanio. 

aje ajc aje 

Zaragozo 

Organizitaj de la Esperanta Societo "Frateco" de Aragono 
komencigis du Esperanto-kursoj . Unu, por esperantistoj , kiuj 
jam scipovas la lingvon, okazanta en la propra sidejo de la 
asocio. Alia, por komencantoj , en la Instituto de Idiomoj de 
la Zaragoza Universitato, kiun gvidas nia k-do Lorenzo Noguero 
Sarasa. 

jjj 

M^LAGO 

HALE anoncas al siaj membroj kaj simpatiantoj , ke la venonta 
Generala Kunveno de la asocio okazos en Julio-1994 en tiu 
andaluza urbo, paralele kun la HEF-kongreso . Oni rekomendas al 
nia anaro partopreni ĝin, ĉar gravaj problemoj de la asocio 
postulas solvojn. Ni invitas al niaj eksterlandaj k-doj pasigi 
kun ni tiujn belajn tagojn en unu el la lokoj plej agrable 
mirindaj de nia lando. 

La venonta SAT-kongreso okazos en STRAZNICE (Ĉeĥa Respubli- 
ko) de la 16a gis la 23a de julio 1994. Tiu urbo, unu el la 
plej gravaj kulturaj kaj historiaj centroj de Suda Moravio, 
nuntempe estas ofte nomata perlo de la moravia folkloro. Ni 
esperas, ke multaj HALE-anoj partoprenos tiun kongreson. 

Sant Cugat del Vallĉs 

De la 9a ĝis la 16a de oktobro okazis en tiu urbeto apud 
Barcelono Internacia Kultura kaj Turisma Seofiajno, kun partopre- 
no ne nur de hispanoj , sed ankaŭ de reprezentantoj el diversaj 
landoj . 

En la solena malfermo de tiu interesa evento ĉeestis la 
konsilanto pri kulturo de la Sant Cugat-urbestraro, kaj la pos- 
tan festan paroladon faris la kunredaktoro de "KAJEROJ", nia 
k-do Miguel Fernandez Martin, kiu entuziasmigis la ĉeestantaron 
per recitado de poemoj de Garcia Lorca kaj interesa rakonto.pri 
la viveroj de la granada poeto. Donis brilon specialan al 
la kunveno la prezentado de la verko "Poemo de Utnoa" fare de 
la propra aŭtoro, Abel Montagut, kun enkonduko kaj recitado de 
pecoj de la verko fare de Miguel Fern&ndez. 

La programo estis sufiĉe interesa kaj varia: dum la 
tuta semajno gvidis kurson de Esperanto per rekta metodo s-ino 
Carla de Lorenzi. Prelegis Luis Hernandez Izal , Salvador Aragay, 
Giordano Moya, Luis Serrano, Marti Guerrero, Milan Sudec... 

Du koncertoj , unu de "Barcelona Gitara Trio" surbazede 
klasika gitara muziko, kaj alia de Andaluza Ensemblo kun kanto 
kaj recitado de tipa andaluza muziko, faris la plezuron de la 
kunvenantoj . 

Vizitoj al la artaj kaj historiaj monumentoj de Barcelono 
kaj al la kulturaj Centroj de Sant Cugat, kune kun ekskursoj 
al Sant Pau de 1' Ordal , Sabadell kaj Montserrat konsistigis 
la distran kaj turisman parton de la programo. 

Disvolviĝis la plej granda parto de la programo en la Centro 
Borja de Sant Cugat del Valles, kiu, plian fojon montriĝis 
trafa rendevuejo por kulturaj aranĝoj . 

Valladolid 

Jus eldonitaj en Hispanio, furoras nun jenaj Esperantaj 
verkoj : "Ibere libere", verkita de junaj poetoj, la plej laŭre- 
ataj nun en Esperantio; "Poemo de Utnoa", de Abel Montagut; 
"Sferoj-8, plej prestiga verko pri fantasto aperanta ĉiujare 
kaj eldonita de M. Gutierrez Adŭriz; kaj "Tirano Banderas", de 
Ramon Maria del Valle-Inclan, eble la plej bona romano de la 
nuna jarcento, trad. de F. de Diego. Nun, Libro-Servo de HEF, 
Apartado 119, ES-47080-VALLADOLID ofertas tiujn librojn al vi 
je moderaj prezoj . 



RAKONTOJ EN UNU MINUTO 


EBRIA HERBO 


La najbaroj susuras, ke mi frenezas. 
I 1 i diras, ke Ĉiunokte, kiam homoj kaj 
dombestoj pli aŭ malpli dormas, mi eliras 
al la arbareto kaj promenas, promenadas 
ĝis la rivero, kaj tie mi kuŝas sur la bor- 
do, aŭskultas la riverakvon, rigardas la 
stelojn, karesas la herbon kaj fine komen- 
cas zumi, kanti kaj hurli. Tiam, la herbo 
komencas moviĝi, unue -onde; poste -ronde; 
fine -kirle. La herbo kreskas kaj malkres- 
kas sovaĝe en danco, kiu saltigas min 
inter ĉielo kaj rivero. 


Sed mi pledas por mia senkulpeco. 
La najbaroj akuzas min malprave, jam mi ne 
estas freneza. Verdire, nur la herbo kulpas, ke ĝi entuziasmas ĉe mia kantado, 
ke ĝi kondutas sovaĝe kaj malsobre. Ebria herbo. ..!! 


MATURA FRUKTO 


Estas aŭtuno kaj la somero alportis rikolton, espereble sufiĉan poi 
la vintro. Mi komencas saŭdadi la ĝojajn momentojn kun la kompanoj , kiel n: 

distriĝis kaj kunĝuadis en raraj okazoj inter du labortagoj, Foje, ni ŝtelis 
jen kaj jen unu horon de dormado. Sed kia kompenso estis dividi, se ne pli, 
almenaŭ la akompanon de proksimaj animojl Mi diskretu tamen pri saŭdado. 

Aliflanke, mi ne bedaŭras la amaron de perfidaj kunuloj, perditaj amikoj, 
neebjaj amatoj. Rememoroj dolĉamaraj . . . Tio konsistigas ankaŭ la maturan fruk- 
ton, kiun mi rikoltas nun. Estas aŭtuno de mia vivo. 

BALDAŬ PLUVOS 

Baldaŭ pluvos, kaj la trista realismo de mia amato denove pravos, ke pa- 
pilioj ne transvivas someron. Feliĉe, ĉar papilioj ne eltenus aŭtunon. Nek el- 
tenus la perfidan nudiĝon. de arboj. Ekstremoj koincidas, avoj reinfaniĝas, 
sed aŭguroj foje bonas, foje mavas. Hodiaŭ, mi vidis papilion sur falinta arbo- 
folio. Jen mavaŭgura signo de erarvaginta misordo. Baldaŭ pluvos. 

ERARO 

Mi havas konvinkon, ke io misfunkcias. Kio ĝi estas? Volonte mi dirus, se 
mi nur scius. Io misfunkcias kaj tial herbo ebrias, fruktoj maturiĝas kaj 
baldaŭ pluvos. La tempo pasas, aŭ tiel ŝajnas. Labirinte kirliĝas la mondo ĉir- 
kaŭ mi, kaj mi sukcesas nur helpokrii! 

Ne sukcesas, nur sufokiĝas kaj dronas en sin-forgeso. 

Mia lasta penso estas: Erarol 

R.F. Albert Reyna 


ADMINISTRA ANGULO 

Pagis sian respektivan ĉi-jaran abonon jenaj k-doj : 


Fernando Costa (Portugalio) 800,- Ptoj 

Ehiilio PĜrez Gimeno 800,- " 

Noemi Huerga PĜrez 800, " 

Ruperto Vicente donacas 25.000, " 


Entute sumas 27.400,- 


Ni tutkore dankas al niaj gek-doj kiuj frue pagas abonojn 
kaj kotizojn, ĉar tio multe helpas la administradon. Dankon! 

KajeroJ 

— e/ la Sudo 

